Document ID: 32014R0441

KOMISIJOS ĮGYVENDINIMO REGLAMENTAS (ES) Nr. 441/2014
2014 m. balandžio 30 d.
kuriuo iš dalies keičiamas Reglamentas (EB) Nr. 29/2009, nustatantis bendro Europos dangaus duomenų ryšio paslaugų reikalavimus
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2004 m. kovo 10 d. Europos Parlamento ir Tarybos reglamentą (EB) Nr. 552/2004 dėl Europos oro eismo valdymo tinklo sąveikos (sąveikos reglamentą) (1), ypač į jo 3 straipsnio 5 dalį,
atsižvelgdama į 2004 m. kovo 10 d. Europos Parlamento ir Tarybos reglamentą (EB) Nr. 549/2004, nustatantį bendro Europos dangaus sukūrimo pagrindą (pagrindų reglamentą) (2), ypač į jo 8 straipsnio 1 dalį,
kadangi:
(1)
Komisijos reglamentu (EB) Nr. 29/2009 (3) nustatomi reikalavimai, kaip koordinuotai diegti duomenų ryšio paslaugas, pagrįstas tiesioginiu duomenų perdavimu ryšiu oras-žemė;
(2)
Reglamento (EB) Nr. 29/2009 I priedo B dalyje nustatyta oro erdvė virš FL 285, kuriai tas reglamentas taikomas nuo 2015 m. vasario 5 d.;
(3)
Kroatija įstojo į Europos Sąjungą 2013 m. liepos 1 d. Todėl Kroatijos oro erdvė turėtų būti tinkamai įtraukta į oro erdvę, kuriai taikomas Reglamentas (EB) Nr. 29/2009;
(4)
Kroatijai turėtų būti suteiktas vienerių metų pereinamasis laikotarpis po Reglamento (EB) Nr. 29/2009 taikymo kitose jo I priedo B dalyje išvardytose valstybėse narėse pradžios datos - 2015 m. vasario 5 d., šio reglamento taikymą atidedant, kad reguliuojamieji subjektai, kaip antai veiklos vykdytojai ir oro eismo paslaugų (angl. ATS) teikėjai, galėtų pasirengti naujų taisyklių taikymui;
(5)
todėl Reglamentas (EB) Nr. 29/2009 turėtų būti atitinkamai iš dalies pakeistas;
(6)
šiame reglamente numatytos priemonės atitinka Bendro dangaus komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 29/2009 I priedo B dalyje po eilutės „- Warszawa FIR,“ įterpiama nauja eilutė „- Zagreb FIR,“.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Jis taikomas nuo 2016 m. vasario 5 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2014 m. balandžio 30 d.

Labels: 11
8
12
18
15